
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН "АЧАЛЛӐ ҪЕМЬЕСЕНЕ 
ПАТШАЛӐХ ПУЛӐШӐВӖ ПАМАЛЛИ ХУШМА 
МЕРӐСЕМ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2020 ҫулхи ака уйӑхӗн 29-мӗшӗнче
йышӑннӑ

1 статья
Чӑваш Республикин "Ачаллӑ ҫемьесене патшалӑх пулӑшӑвӗ памалли хушма мерӑсем ҫинчен" 2012 ҫулхи нарӑс уйӑхӗн 21-мӗшӗнчи 1 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 94 №; Чӑваш Республикин Саккунӗсен пуххи, 2014, 3 №; 2015, 12 №; 2016, 11 №; "Республика" хаҫат, 2017, раштав уйӑхӗн 27-мӗшӗ) ҫакӑн пек улшӑнусем кӗртес:
1) 5 статьян 1-мӗш пайне ҫакӑн пек ҫырса хурас:
"1. Ҫемье капиталне ҫакӑн чухлӗ палӑртаҫҫӗ:
1) 100 000 тенкӗ, 2019 ҫулхи раштав уйӑхӗн 31-мӗшӗччен (ҫак куна кӗртсе) ҫемье капиталӗн укҫи-тенкипе (унӑн пӗр пайӗпе) усӑ курнӑ пулсан;
2) 150 000 тенкӗ, 2020 ҫулхи кӑрлач уйӑхӗн 1-мӗшӗччен ҫемье капиталӗн укҫи-тенкипе (унӑн пӗр пайӗпе) усӑ курман пулсан.";
2) 6 статьяра:
а) 3-мӗш пая ҫакӑн пек ҫырса 4-мӗш пункт хушса хурас:
"4) 2020 ҫулхи кӑрлач уйӑхӗн 1-мӗшӗ хыҫҫӑн ҫуралнӑ (усрава илнӗ) виҫҫӗмӗш е ун хыҫҫӑнхи ачасемшӗн пӗр хутчен 20 000 тенкӗ чухлӗ укҫа илме.";
ӑ) 5-мӗш пайра "ҫавӑн пекех" сӑмахсене кӑларса пӑрахас, ", ҫавӑн пекех 2020 ҫулхи кӑрлач уйӑхӗн 1-мӗшӗ хыҫҫӑн ҫуралнӑ (усрава илнӗ) виҫҫӗмӗш е ун хыҫҫӑнхи ачасемшӗн пӗр хутчен паракан укҫана илме" сӑмахсем хушса хурас;
3) ҫакӑн пек ҫырса 92 статья хушса хурас:
[bookmark: _GoBack]"92 статья.	Ҫемье капиталӗн укҫи-тенкине 2020 ҫулхи кӑрлач уйӑхӗн 1-мӗшӗ хыҫҫӑн ҫуралнӑ (усрава илнӗ) виҫҫӗмӗш е ун хыҫҫӑнхи ачасемшӗн пӗр хутчен 20 000 тенкӗ чухлӗ укҫа пама ярасси
Ҫемье капиталӗн укҫи-тенкин пӗр пайне 2020 ҫулхи кӑрлач уйӑхӗн 
1-мӗшӗ хыҫҫӑн ҫуралнӑ (усрава илнӗ) виҫҫӗмӗш е ун хыҫҫӑнхи ачасемшӗн пӗр хутчен 20 000 тенкӗ чухлӗ укҫа парас ӗҫе ямалли йӗркене Чӑваш Республикин Министрсен Кабинечӗ палӑртать.";
4) 10 статьяра "2021 ҫулхи раштав уйӑхӗн 31-мӗшӗ таран" сӑмахсене "2026 ҫулхи раштав уйӑхӗн 31-мӗшӗ таран" сӑмахсемпе улӑштарас.

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

